पाएं अपने शहर की ताज़ा ख़बरें और फ्री ई-पेपरडाउनलोड करें
जैविक खेती व समाज सेवा के क्षेत्र में कार्य कर रही संस्था बायो रे एशोसिएशन ने कोरोना महामारी में चलित अस्पताल के माध्यम से 500 मरीजों को नि:शुल्क एक्स रे सुविधा व बायोरे इंडिया लिमिटेड की ओर से एक लाख रुपए का चेक रोगी कल्याण समिति को दिया है।
सीईओ विवेक रावल ने एसडीएम संघप्रिय, बीएमओ डॉ राकेश पाटीदार व सीएमओ संजय रावल को चेक देकर बायो रे की चलित अस्पताल बस की सुविधा भी दी। रावल ने बताया कि बायो रे संस्था के चलित अस्पताल में डिजिटल एक्स रे की सुविधा है। कोरोना महामारी में क्षेत्र के मरीजों को एक्स रे के लिए भटकना पड़ता है। ऐसे में हमारी संस्था ने अपनी चलित अस्पताल बस प्रशासन के माध्यम से 500 मरीजों को नि:शुल्क एक्स रे सुविधा देगी।
वहीं कोरोना महामारी में आवश्यक सुविधाओं के लिए रोगी कल्याण समिति को एक लाख का चेक भी दिया। रावल ने बताया कि संस्था ने स्विजरलैंड से अत्याधुनिक तकनीकी की ऑक्सीजन कंसंट्रेटर मशीन बुलवाई है। इसमें से दो मशीनें कोविड सेंटर कसरावद को दी जाएगी। इस दौरान विजय यादव, शैलेंंद्र अग्रवाल, बायो रे के विकास सराफ, मुकेश, असलम खान, लोकेश पाटीदार आदि उपस्थित थे।
20 से ज्यादा लोगों पर केस दर्ज
सामूहिक रूप से एकत्रित होकर लॉकडाउन नियमों का उल्लंघन करने पर प्रशासन व पुलिस ने पिछले दिनों 20 से ज्यादा लोगों पर केस दर्ज किया है। टीआई माधवसिंह ठाकुर ने बताया कि धार्मिक स्थल पर बड़ी संख्या में बिना मास्क व सोशल डिस्टेंसिंग के तहत लोग एकत्रित हो गए थे। तहसीलदार केशव सिंह सोलंकी, प्रभारी तहसीलदार नरेंद्र सिंह मुवेल ने निरीक्षण कर केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn